'n Ander taal on Straatwerk
[postdate d]	[postdate M]	'n Ander taal
Written by admin	Meermale het Jesus gepraat sonder woorde. Die diepste betekenisse wat Hy oor God gedeel het, is gekommunikeer in
Neem maar Sy vreemde geboorte waaroor ons in hierdie tyd nadink, of die moord op Hom daar op Golgota wat kliphard gepraat het, maar sonder enige verbale inmenging. Trouens die hardste en mees radikale taal wat nog ooit in menseheugenis gehoor, gevoel, gesien en ervaar is, vind ons in Betlehem en Golgota – totaal woordeloos. Jesus se sterkste vorm van praat was sy blote
teenwoordigheid. Sy Immanuel naam: God by ons.
Dit is hierdie tyd van die jaar wat ons terugdink en nadink oor 2015. Dit is onmoontlik om alles te onthou wat jy vir ander gesê het of wat hulle vir jou gesê het. Ons onthou egter baie beter daardie ervaringe van medemenslikheid, omgee, wonderwerke wat ons harte en lewens geraak het en dalk onherroeplik verander het.
By Straatwerk het ons hierdie jaar teruggedink oor 50 jaar se geskiedenis van die Here se voorsiening en sorg. Wat uitgestaan het is getuienisse van lewens wat verander het.
In al die uitreike by Straatwerk wil ons heel eerste mense se harte gaan aanraak. Ons praat van 'n hart-tot-hart benadering en nie 'n kop-tot-kop benadering nie. Ons sien dit elke keer prakties, byvoorbeeld, dat warm kaneelsuiker-pannekoeke wat ons in van ons uitreike gebruik het, harder praat as baie woorde.
Of jy nou al een of 50 jaar by Straatwerk betrokke is, wees verseker jou teenwoordigheid, gebede en ondersteuning maak 'n verskil.